cyanic-selkie/wikianc huggingface dataset:
Rush Hour 3
Plot
Op 'e lofthaven yn Frankryk wurde se opwachte troch de Paryske plysjekommissaris Revi, dy't harren op pynlike wize dúdlik makket dat se hjir net winske binne. Lee en Carter sette lykwols troch en beprate de ekstreem anty-Amerikaanske taksysjauffeur Georges troch him in pistoal tsjin 'e holle oan te setten om harren dochs nei de Rue Franklin D. Roosevelt 50 te bringen. Dat blykt in kasino te wêzen dat troch de Sineeske Triaden as dekmantel foar yllegale aktiviteiten brûkt wurdt. Carter spilet (en ferliest) in spultsje bakkarat mei in tsjeppe Fransêze, wylst Lee him troch in tsjeppe Sinese meitroaie lit nei har keamer as er de namme Geneviève neamt. Se fertelt him dat se ynformaasje foar him hat, mar as se har keamer berikke, besiket se him ynstee te fermoardzjen. Lee rêdt nauwerneed it faaie libben derôf en hy en Carter moatte it kasino ûntflechtsje. Der folget in efterfolging troch in stikmannich leden fan 'e Triaden op motors efter Georges syn taksy oan. Lang om let rûgelje Lee en Carter út 'e auto en wurde se finzen nommen.
De beide plysjes wurde nei it Paryske rioel brocht, dêr't Kenji op harren wachtet. Dyselde seit harren dat er har gean litte sil as se dan streekrjocht op hûs oan geane, mar Lee wegeret. Dêrop jout Kenji syn mannen opdracht om harren om te bringen, mar Lee en Carter springe yn in sydtunnel en wurde fuortspield yn it rioelwetter. Se nimme neitiid har yntrek yn in hotel om fan harren walchlike ûnderfinings te bekommen. Lee fertelt dat er as jonge yn in weeshûs siet foar't er troch syn lettere pleechâlden adoptearre waard. Syn bêste freon yn it weeshûs wie Kenji, waans famylje fermoarde wie troch de yakuza (de Japanske maffia), wêrnei't er foar syn eigen beskerming troch de Japanske autoriteiten nei Hongkong stjoerd wie. De beide jonges wiene inoar sa nei dat se inoar as pleechbruorren beskôgen. Nei syn adopsje ferlear Lee lykwoks it kontakt mei Kenji, dy't blykber letter by de Triaden belutsen rekke is. Lee wol net leauwe dat Kenji folslein kwea is en dat der neat mear oer is fan 'e weesjonge dy't er kennen hat. Carter fynt dat idioat, dat de beide mannen krije in heechoprinnende rûzje, wêrby't Lee Carter tabyt dat er wol sûnder him kin. Dêrop rint Carter lulk fuort.
Wylst Carter letter op in terraske sit, sjocht er de tsjeppe frou fan it bakkaratspul foarbykommen. Hy folget har en ûntdekt dat se in sjongster is dy't Geneviève hjit en dy jûns optrede sil yn in Paryske nachtklub. Hy ynfiltrearret de nachtklub troch him foar te dwaan as in homoseksuele kostúmûntwerper, wêrnei't er himsels in skoft fermakket troch de dûnseressen harsels út- en wer oanklaaie te litten. Underwilens hat Lee in moeting mei Reynard, dy't him fertelt dat de legindaryske Shai Shen gjin persoan is, mar in list mei de nammen fan 'e lieders fan 'e Triaden. Dêr heakket er oan ta dat Geneviève de ynformante fan Han is mei tagong ta dy list. Sadwaande bejout Lee him nei de nachtklub dêr't Geneviève optrede sil. Dêr wurdt er ferskate leden fan 'e Triaden gewaar, dy't sitte te wachtsjen op it begjin fan har optreden om har op it poadium dea te sjitten. Lee rint Carter wer tsjin it liif en tegearre witte se de tsjinakseljende Geneviève te rêden, wêrnei't se beskûl sykje yn harren hotel. Carter en Geneviève reitsje mei-inoar op bêd, mar ear't se ta de die komme kinne, wurde se rou ûnderbrutsen troch Jasmine, de Sineeske moardneresse út it kasino, dy't harren besiket te fermoardzjen, en troch Lee, dy't Jasmine op 'e flecht jaget mar dêrby Geneviève by fersin licht ferwûnet.
Neitiid bringt Geneviève út dat Shai Shen, de list mei de nammen fan 'e lieders fan 'e Triaden, op har efterholle tatoeëarre is. Har hier blykt in prúk te wêzen wêrûnder oft har holle keal is. Dêrtroch saksearret Carter syn begear nei har gau. It doel fan 'e tatoeaazje is dat Shai Shen sa nei alle Triaden reizgje kin sûnder op te fallen. Soks is in âlde tradysje. Minpunt foar Geneviève is wol dat de frou mei de tatoeaazje úteinlik ûnthalze wurde moat om 'e list geheim te hâlden. Lee en Carter bringe har by Reynard, mar as dyselde besiket harren te fermoardzjen, komt út dat Reynard de hiele tiid al foar de Triaden wurket. Aldergeloks binne Lee en Carter op har iepenst en sjogge se it ferrie fan Reynard oankommen. Nei't se him en syn trewanten finzen nommen hawwe, wurde se opskille troch Kenji, dy't in ruil foarstelt boppe yn 'e Eiffeltoer: Shai Shen foar Soo-Yung, dy't troch Reynard oan him oerdroegen is.
Lee arrivearret boppe yn 'e Eiffeltoer, mar dejinge dy't er by him hat blykt net Geneviève, mar Carter mei Geneviève har prúk op te wêzen. It wurdt dúdlik dat net ien fan beide partijen fan doel wie om him oan 'e ôfspraken fan 'e útruil te hâlden. Lee en Kenji reitsje behelle yn in swurdgefjocht, wylst Carter slaande deilis wurdt mei Kenji syn trewanten. Lang om let kneppelet Kenji troch in stikkenslein rút en driget te fallen, mar Lee biedt him syn hân oan en skuort him omheech. Wêrnei't de ûntankbere Kenji hìm út it rút smyt. Lee bedarret op 'e boppeste dwersbalken fan 'e Eiffeltoer. Kenji springt him efternei en it gefjocht giet fierder oant de beide mannen har lykwicht ferlieze en nei ûnderen falle. Se wurde heind troch it fangnet dat tusken de fjouwer poaten fan 'e Eiffeltoer spand is om selsmoarden te ferideljen. Kenji, dy't noch altyd oer in swurd beskikt, giet gewoan troch mei it gefjocht, wêrby't it fangnet stikken snien rekket. Hy driget jitris te fallen, mar fannijs grypt Lee him beet. As it skuorrende net harren beider gewicht net drage kin, twingt er Lee lykwols om him los te litten, sadat Lee himsels rêde kin. Sels falt er, ta ôfgriis fan Lee, te pletter.
Underwilens skeakelet Carter alle trewanten fan Kenji út, wêrnei't hy him ek yn it byntwurk fan 'e Eiffeltoer bejout om Soo-Yung te rêden, dy't dêr troch Kenji-en-dy oan in tou ophongen is. Jasmine driget har allebeide te deadzjen, mar troch in triuw komt se yn it rêdwurk fan 'e lift fan 'e Eiffeltoer telâne dêr't se deaknypt wurdt. Nei't se Soo-Yung yn feilichheid brocht hawwe en op ûnwierskynlike wize út 'e Eiffeltoer en sa oan 'e oerlibjende trewanten fan Kenji ûntkommen binne, wurde Lee en Carter opwachte troch Reynard, dy't Geneviève by him hat. Hy leit út dat er fan doel is om har dea te sjitten en Lee en Carter foar dy moard opdraaie te litten. Ear't Reynard lykwols de die by it wurd foegje kin, wurdt er fan efteren deasketten troch taksysjauffeur Georges, dy't de beide plysjes fertelt dat it hearlik fielt om foar in kear ris like gewelddiedich en moardsuchtich te wêzen as in Amerikaan. As de Paryske plysje arrivearret, besiket kommissaris Revi himsels it wurk fan Lee en Carter as fertsjinste oan te rekkenjen. Dêrop slane Lee en Carter him tegearre bewusteleas.
Produksje
Rush Hour 3 waard regissearre troch Brett Ratner nei in senario fan Jeff Nathanson. As produsinten wiene Roger Birnbaum, Jonathan Glickman, Arthur M. Sarkissian, Jay Stern en Andrew Z. Davis by it projekt belutsen foar de filmstudio's Roger Birnbaum Productions, Arthur Sarkissian Productions en Unlike Film Productions. Foar de film wie in budget beskikber fan $125 oant 140 miljoen, wêrfan't $25 miljoen opgie oan it salaris fan haadrolspiler Chris Tucker, $15 miljoen oan dat fan syn tsjinspiler Jackie Chan, en nochris $7,5 miljoen oan dat fan regisseur Ratner. De kamerarezjy wie yn 'e hannen fan J. Michael Muro, en de filmmuzyk waard fersoarge troch de Argentynske filmkomponist Lalo Schifrin. Hoewol't Rush Hour 3 foar it meastepart yn Parys spilet, fûnen de opnamen plak yn New York, Los Angeles en oare dielen fan Kalifornje.
Distribúsje
De distribúsje fan Rush Hour 3 waard fersoarge troch New Line Cinema. De film gie op 30 july 2007 yn Los Angeles yn premiêre, en iepene dêrnei op 10 augustus yn 'e Amerikaanske bioskopen. It byhearrende soundtrackalbum ferskynde op 8 augustus 2007 by de platemaatskippijen New Line Records en Columbia Records. Rush Hour 3 waard op 26 desimber 2007 útbrocht op dvd en blu-ray.
Untfangst
Fan 'e filmkritisy krige Rush Hour 3 oer it algemien negative resinsjes. Sa joech de foaroansteande ynternetfilmresinsint James Berardinelli de film mar 11/2 fan 4 stjerren. Hy neamde Rush Hour 3 "saai", "ûnynspirearre" en "oerstallich". Roger Ebert fan 'e Chicago Sun-Times wie justjes positiver; hy parte de film 2 fan 4 stjerren ta en skreau: "[…] wannear't je foar it ferstân krije dat it net better as sa wurdt, lynje je efteroer om te genietsjen fan wat der wol goed is oan 'e film, of wat yn elts gefal net ferkeard is. En trouwens, as jo Rush Hour 3 sjogge, dan hiene jo dúdlik dochs neat betters te dwaan." Yn The Washington Post krige de film fan Desson Thomson 31/2 fan 5 stjerren. Hy skreau: "It risiko fan ivige ferflokking op it ynternet foar leaf nimmend moat ik tajaan dat ik lake haw om Rush Hour 3 – en dat de film my sels in flechtich momint op it moed kommen is."
Op 'e webside Rotten Tomatoes, dy't resinsjes sammelet, hat Rush Hour 3 in leech goedkarringspersintaazje fan 18%, basearre op 159 ûnderskate resinsjes. De konsensuskrityk fan 'e webside, gearstald út al dy resinsjes, stelt: "Yn Rush Hour 3 wurdt op wurchsume wize terrein op 'e nij oereide dat al yn eardere films behannele wie, en in feroaring fan dekôr kin in gebrek oan nije ideeën net fertsjustermoanje." Op Metacritic, de wichtichste konkurrint fan Rotten Tomatoes, behellet Rush Hour 3 in goedkarringspersintaazje fan 44%, basearre op 32 resinsjes.
Resultaat
Rush Hour 3 brocht yn 'e bioskopen yn 'e Feriene Steaten en Kanada $140,1 miljoen op, en yn alle oare lannen en territoaria $117,9 miljoen. Wrâldwiid kaam de opbringst dêrmei út op $258,0 miljoen. Ofset tsjin it budget fan $125 oant 140 miljoen betsjut dat in winst fan $133 oant 118 miljoen, hoewol't dêr de marketingkosten noch wol ôf moatte. Oan 'e oare kant waard der mei Rush Hour 3 oant en mei 30 maart 2008 allinnich al yn 'e Feriene Steaten $80,6 miljoen fertsjinne oan ferhier fia fideoteken, en oant en mei 2018 nochris $45 miljoen oan ferkeap fan dvd's.
Gunnar Daan
200px|thumb|right|Gunnar Daan (skildere troch [[Gerrit Breteler]]
Gunnar Daan (Plasmolen, Limburch, 15 maart 1939 - Easternijtsjerk, 30 oktober 2016) wie in Nederlânsk arsjitekt en byldzjend keunstner. Hy wenne sûnt 1974 yn Fryslân.
Libben en wurk
Daan studearre fan 1959 oant 1965 oan de Technyske Universiteit yn Delft. Dêrnei wurke hy foar konstrukteur Civielco yn Leien en arsjitekteburo K.L. Sijmons. Yn 1971 begûn er syn eigen arsjitekteburo. Dat buro siet sûnt 1974 yn Easternijtsjerk en ferhuze yn 2004 nei Burdaard. De namme fan it buro wie Gunnar Daan Doeke van Wieren Arsjitekten, ôfkoarte GDA of GD Arsjitekten. Gunnar Daan ferliet it buro mei 1 april 2005 en waard opfolge troch Bauke Tuinstra. It bedriuw gie yn 2009 fierder ûnder de namme 'TWA arsjitekten'.
Daan syn oeuvre bestiet foaral út wenten. Hy stiet bekend as in eigensinnich arsjitekt dy't him net oanpast oan de smaak fan it publyk en dy't mear jout om it oardiel fan kollega's. Yn 1991 wie Daan ien fan de kandidaten foar it nijbouprojekt oan de Waagstraat yn Grins. Hoewol't syn ûntwerp troch in faksjuery keazen waard, krige it ûnwerp fan de Italjaan Adolfo Natalini 84% fan de stimmen fan de ynwenners fan Grins, wylst mar 9% foarkar foar dat fan Daan hie. Dy gong fan saken makke Daan poerlilk en hy neamde it ûntwerp fan Natalini "Anton-Piekarsjitektuer". Om reden fan de ôfwizing fan syn ûntwerp joech er it foarsitterskip fan de Grinzer wolstânskommisje oer. Fan 1990 oant 1995 wie Daan heechlearaar konstruktive yntegraasje oan de TU Delft.
Daan wenne yn Easternijtsjerk op de pleats Donia Sate.
Kommandeurseilannen
De Kommandeurseilannen of Komandorski-eilannen (Russysk: Командорские Острова, Komandorskije Ostrova) is in arsjipel fan kâlde, beamleaze, tinbefolke eilannen yn it Fiere Easten fan Sibearje. Se lizze in flink ein út 'e eastkust fan it grutte Kamtsjatka-skiereilân en foarmje geografysk sjoen in fuortsetting fan it eilannekeatling fan 'e Aleoeten, in arsjipel dy't ta de Amerikaanske steat Alaska heart. De Kommandeurseilannen besteane út Beringeilân, Medny en fyftjin lytsere eilantsjes. Nikolskoje, op Beringeilân, is de iennichste permanint bewenne delsetting. De befolking bestiet út etnyske Russen en Aleoeten.
Geografy
De Kommandeurseilannen foarmje in arsjipel dy't yn 'e Stille Oseaan leit op likernôch 175 km fan 'e eastkust fan it grutte Kamtsjatka-skiereilân, dat ûnderdiel útmakket fan it fêstelân fan Sibearje. De eilannen, dy't in geologyske oarsprong hawwe as lang lyn útdôve fulkanen, foarmje eins de westlikste groep fan 'e Aleoeten, dy't fierders ta de Amerikaanske steat Alaska hearre. Tusken de Kommandeurseilannen en Attu, it westlikste eilân fan 'e (Amerikaanske) Aleoeten, sit lykwols in grut gat fan 333 km dêr't de Ynternasjonale Datumgrins trochhinne rint, sadat de Kommandeurseilannen kwa tiid krapoan in etmiel foarrinne op 'e Aleoeten. Mei de Aleoeten en it Alaska-skiereilân foarmje de Kommandeurseilannen de skieding tusken de Beringsee, yn it noarden, en de iepen Stille Oseaan, yn it suden.
Skiednis
Likernôch de helte fan Bering syn bemanning wist de winter op it eilân te oerlibjen, wat foar in diel te tankjen wie oan 'e jacht op 'e reuseftige mar warleaze Stellers seeko, en foar in diel oan 'e dokter en biolooch Georg Wilhelm Steller, dy't in grut part fan 'e seelju fan skuorbot genies troch harren te twingen en yt seewier. Se bouden neitiid fan it wrakhout fan it skip in boat, wêrmei't se yn augustus 1742 ôfsetten en letter dat jier de kust fan Kamtsjatka berikten.
De thúskomst fan 'e oerlibbenen fan Bering syn ekspedysje, dy't in grutte hoemannichste tige skoandere pelzen fan 'e see-otter meibrochten, soarge foar in grutte rin op 'e Kommandeurseilannen troch Russyske pelsjagers en pelskeaplju. De Stellers seeko, dy't om 'e midden fan 'e achttjinde iuw nei't it skynt inkeld noch foarkaam yn 'e kelpwâlden om Beringeilân hinne, wie tsjin 1768, 27 nei syn ûntdekking, troch bejaging folslein útrûge.
Yn 1825 twong de Russysk-Amerikaanske Kompanjy, dy't it doe foar it sizzen hie yn 'e koloanje Russysk-Amearika (it hjoeddeiske Alaska), etnyske Aleoeten fan 'e Aleoetenarsjipel om 'e oant doe ta ûnbewenne Kommandeurseilannen te kolonisearjen. De bedoeling dêrfan wie dat de Aleoetyske jagers dêr foar de Kompanjy op 'e see-otters en oare pelsdieren jeie soene. De measte Aleoeten dy't har op Beringeilân nei wenjen setten, kamen fan Atka, wylst dejingen dy't Medny kolonisearren fan Attu kamen. Op Medny ûntjoech him meitiid in mingtaal fan Russysk en Aleoetysk dy't Medny-Aleoetysk neamd wurdt.
Doe't Russysk-Amearika yn 1867 troch de Oankeap fan Alaska yn Amerikaanske hannen oergie, kaam de grins eastlik fan 'e Kommandeurseilannen en westlik fan 'e Aleoeten te lizzen, sadat de Kommandeurseilannen ûnderdiel fan Ruslân bleaune. Under de Twadde Wrâldoarloch waard yn 1943 de Slach by de Kommandeurseilannen op iepen see sa'n 160 km súdlik fan 'e eilannen útfochten tusken de marines fan 'e Feriene Steaten en Japan. Under de Kâlde Oarloch waarden yn 1969 alle bewenners fan Medny evakuëarre nei Beringeilân, dat dêrtroch it iennichste bewenne eilân fan 'e arsjipel waard.
Demografy
Yn 2009 hiene de Kommandeurseilannen in befolking fan 613 minsken, dy't allegear yn it doarp Nikolskoje wennen, oan 'e noardwestkust fan Beringeilân. It doarp Prejobrajenskoje, op Medny, is sûnt 1969 ûnbewenne. De befolkingstichtens fan 'e eilannen bedroech dêrmei 0,3 persoanen de km². De eilânbewenners besteane foar likernôch 2/3 part út etnyske Russen en foar 1/3 part út etnyske Aleoeten.
Ekonomy
De ekonomy fan 'e Kommandeurseilannen is benammen basearre op fiskerij, it gearfandeljen fan poddestuollen, en wurk yn 'e tsjinst fan 'e oerheid. Behalven de amtnerij fan it distrikt hat dat lêste ek te krijen mei it behear fan it natoerreservaat. It dêrmei gearhingjende ekotoerisme bringt ek wat jild yn 't laadsje. Nikolskoje hat in skoalle, in satellytstasjon en in ûnferhurde lâningsbaan foar fleantugen.
Klimaat
De Kommandeurseilannen hawwe in seeklimaat dat foar de Beringsee relatyf myld is. It reint in protte, op trochinoar 220-240 dagen yn 't jier. De simmers binne koel en steane derom bekend dat it dan op 'e eilannen gauris mistich waar is.
Teen Choice Award
De Teen Choice Awards binne in grutte groep Amerikaanske prizen dy't sûnt 1999 ienris yn it jier útrikt wurdt foar de bêste wurken en prestaasjes op it mêd fan muzyk, film, tillefyzje, moade, sport en literatuer fan it foargeande jier. De tawizing fan 'e prizen soe bewurkmastere wurde troch in online-stimming dêr't inkeld tiners tusken de 13 en 19 jier oan meidwaan meie. Sawol dy stimming as de útrikkingsseremoanje wurde organisearre troch de tillefyzjestjoerder FOX, dy't de seremoanje ek útstjoerd. De winners krije in surfplanke (op wiere grutte) útrikt, dy't bedrukt is mei it logo fan 'e útrikkingsseremoanje fan dat jier.
Yn augustus 2014 kaam troch de tweets fan ferskate winners nei bûten dat sy al in wike foar't it stimmen foarby wie op 'e hichte steld wiene fan har oerwinning. Desyllúzjonearre fans begûnen de hashtag "#TeensDontHaveAChoiceAwards" te brûken en murken einlings de disclaimer yn 'e ôftiteling fan 'e útrikkingsseremoanje op wêryn't steld waard dat de produsinten it rjocht foarbeholden om sels de winners út te kiezen. Doe begûnen se har ôf te freegjen wêr't se eins om stimd hiene. It is noch net dúdlik oft en sa ja, hoe't dit de Teen Choice Awards fan 2015 beynfloedzje sil.
Sint-Agathatsjerke (Aldegea)
De Sint-Agathatsjerke is in tsjerkegebou oan de Buorren yn Aldegea yn de gemeente Smellingerlân. De tsjerke is in ryksmonumint.
Namme
De tsjerke wie foar de reformaasje wijd oan Sint-Agatha. Nei de reformaasje ferdwûn de namme, mar yn 2007 joech de doe noch herfoarme tsjerke de katolike namme werom. De tsjerke is ien fan de twa tsjerken fan de PKN-gemeente fan Aldegea. It behear fan de tsjerke is ûnderbrocht by de tsjerklike 'Stichting Sint-Agathatsjerke'.
Bouskiednis
thumb|left|200px|Oargel De 12e-iuwske ienbeukige tsjerke krige om 1250 hinne oan de westside in romaanske toer. De romte ûnder de toer waard yn de 16e iuw brûkt as finzenis (hûnegat). Yn de toer hinget in klok út de 13e iuw en in jongere klok út 1949.
By it langer meitsjen fan de tsjerke waard yn de 14e iuw in nij goatysk koar oanboud, dat yn 1599 mei in nije eastlike muorre rjocht waard ôfsletten. Yn 1717 krige de tsjerke rûnbôgefinsters mei brânskildere glês. Yn 1875 waarden de muorren en de kape ferhege en yn 1988 waard it piramidedak fan de toer op 'e nij opmitsele.
De tsjerke wie oan it begjin fan de 20e iuw brekfallich en der waard oer sloop praat, mar in restauraasje folge yn 1921 neffens plannen fan G.J. Veenstra. De noardlike kant krige wer in romaanske yndieling en der waard in houten tonferwulft oanbrocht, dat troch Jacob Por beskildere waard.
Yn de tsjerke is in preekstoel út it begjin fan de 17e iuw. De hearebank fan de Van Haersma's is ek begjin 17e-iuwsk. Oan de muorre hingje alve rouboerden fan 1707 oant 1792. De trije psalmbuorden binne 18e-iuwsk.
Oargel
It oargel út 1875 is boud troch L. van Dam en Soannen en útwreide (1921) troch Bakker & Timmenga. It twamanualige ynstrumint hat 19 registers ferdield oer haadwurk, boppewurk en pedaal.
Hegewiersterfjild
It Hegewiersterfjild is in lyts natoergebiet yn it noardwesten fan Fryslân. It leit fuort besuden de stêd Harns oan 'e rykswei N31, mar heart bestjoerlik ta de himrik fan it doarp Kimswert, yn 'e gemeente Súdwest-Fryslân. It natoergebiet beslacht in oerflak fan 135 ha. De kearn fan it gebiet ûntstie begjin 1930-er jierren troch in sânôfgraving yn it ramt fan 'e oanlis fan 'e Ofslútdyk. Yn 1999 kocht de Feriening Natoermonuminten dy put oan, makke der in natoergebiet fan en wreide dat út mei oanswettend lân.
It Hegewiersterfjild is in wichtich briedgebiet foar greidefûgels lykas de skries, de tsjirk, de strânljip en de ljip. Ek seefûgels as de wytstirns en steltrinners as de lytse bûnte wilster en de klút sitte der by 't folop. Fan 'e útsjochhichte ôf binne de koloanjes wytstirnzen en kluten goed gewaar te wurden. Letter yn 't jier jaget yn it Hegewiersterfjild de sljochtfalk op smjunten en wilsters. Winterdeis strike der blêsguozzen en pauguozzen del.
Yn it gebiet komt sâlte kwel oan de oerflakte. Dêrtroch groeie der sâltplanten lykas kwelderkrûd (Nederlânsk: zeekraal), see-aster (zulte) en sparjekrûd (schijnspurrie). Nei 2010 hat Natoermonuminten yn it ramt fan in ferwietingsprojekt it Hegewiersterfjild fan 'e boppeste laach seeklaai ûntdwaan litten. Ynstee fan it grûnwetterpeil omheech te bringen, sa't ornaris dien wurdt, waard hjir dus it grûnoerflak omleech brocht. Dêrtroch hiene de boeren yn 'e omkriten fan it natoergebiet der gjin lêst fan. Dit projekt kaam mids 2018 ree, sadat it Hegewiersterfjild op 28 juny fan dat jier weriepene wurde koe. Troch de ferwieting is it natoergebiet gaadlik makke foar greidefûgels yn 'e maityd en foar stelrinners en oare trekfûgels by 't hjerstmis.
Beart Oosterhaven
thumb|Beart Oosterhaven Beart Oosterhaven (Hitsum, 5 july 1956) is dichter, oersetter, korrektor, publisist en muzykresinsint.
Biografy
Sûnt 1981 is hy taalkundich meiwurker oan de Fryske Akademy. Dêr is hy ek lid fan de Musikologyske Wurkgroep. Fan dêrút fersoarge hy ek radioprogramma's foar Omrop Fryslân. Oosterhaven wie muzykredakteur fan it wykblêd Frysk en Frij en fan it literêr tydskrift Hjir. Hy is boppedat sjueryfoarsitter fan it Liet-festival. Beart Oosterhaven is redaksjelid fan It Beaken. Fierders is hy muzykkollumniist foar de Ljouwerter Krante en it Frysk Deiblêd.
Izeren Gerdyn
thumb|Rin fan it Izeren Gordyn (skydsline tusken it westen (blauw) en it eastblok (read))
It Izeren Gerdyn wie eartiids, yn it tiidrek flak nei de oarloch oant de jierren njoggentich fan de 20e iuw, in fiktive grins troch Jeropa hinne dat it kommunistyske 'Eastblok' (de Sowjetuny mei harren fazalsteaten of "satellytsteaten" yn East-Jeropa) en it kapitalistyske 'Westen' (de westerske lannen ûnder lieding fan de Feriene Steaten fan Amearika).
Dizze grins ûntstie nei de Twadde Wrâldkriich en hâlde fuortendaliks op nei de ynienstoarting fan de macht fan de kommunistyske partijen yn East-Jeropa en it útinoar fallen fan it Sowjetympearium. It 'gerdyn' wie it symboal fan de Kâlde Kriich.
12 Bar Grooves
12 Bar Grooves, meastentiids koartwei 12-BG neamd is in Frysk-Drintske bluesband dy't yn 2003 oprjochte is. Sa neame harren muzyk skuorpapierblues. De band spilet yn in tradisjonele Chicago blues opstelling (basgitaar, elektryske gitaar, drums en mûlharp). Se bringe eigen wurk, nûmers fan âlde blueslegindes en ek wurk fan hjoeddeistige artysten as Lester Butler en Southside Johnny.
12-BG spilet meast op bluesfestivals mar hat ek in fêst sirkwy oan kroegen dêr't geregeldwei optreden wurdt.
De band bestiet út gitarist Eelco Engelsma, bassist Jaap de Jong, drummer Klaas Bosch en sjonger/mûlharpist Bert Jansen en gitarist Eric Hof. Engelsma en de Jong spilen earder tegearre yn de band NOSA. De Jong hat ek noch in blauwe moandei yn de Meppeler BekWiedLøs Bluesband spile.
3 Inches of Blood
3 Inches of Blood wie in Kanadeeske metalband oprjochte yn Vancouver en wie aktyf tusken 1999 en 2015. Yn 2002 brocht de band it album Battlecry Under a Wintersun út. De teksten fan de band gean benammen oer fantasy, striid en kriich. 3 Inches of Blood hat fiif studio-albums en trije live-albums útbrocht.
Slachterij Terpstra
Slachterij Terpstra (Nederlânsk en offisjeel: Slagerij Terpstra) is in slachterij yn 'e Fryske stêd Frjentsjer. It is in famyljebedriuw dat yn 2018 165 jier bestie en dêrmei ien fan 'e âldste slachterijen fan Nederlân wie. It wie doe yn 'e hannen fan 'e sechsde generaasje fan 'e Terpstra-famylje, wylst de sânde generaasje him opmakke om it bedriuw oer te nimmen.
Skiednis
Sijbe Pieters Terpstra, dy't berne wie yn Ljouwert, fêstige him yn 1840 yn Frjentsjer, dêr't er oan 'e Sjaardemastrjitte in herberge begûn. Trettjin jier letter, om persiis te wêzen op 22 juny 1853, sette er op it adres Eastfliet 65 útein mei in slachterij. Yn 1874 ferfear it bedriuw nei de Dykstrjitte, dêr't it earst fêstige wie op nûmer 50. Yn 1881 ferhuze it nei nûmer 38 (dêr't no de Intertoys sit), en letter nei nûmer 67, om úteinlik te einigjen yn it pân op nûmer 63, it hoekpân fan 'e Dykstrjitte mei de Suderkade, dêr't it hjoed de dei noch sit.
Yn 2003 waard it 150-jierrich bestean fan Slachterij Terpstra fierd mei û.m. in feest, in jubileumboek en koarting foar de klanten. Yn 2018 fierde de slachterij it 165-jierrich bestean. Mei dy âlderdom heart Slachterij Terpstra ta de top 10 fan 'e âldste slachterijen fan Nederlân.
Hjoeddeistige sitewaasje
Tsjintwurdich leveret Slachterij Terpstra op deistige basis fleis foar 400 persoanen. Behalven partikulieren rekkenet it bedriuw ek ferskate soarchynstellings en tehuzen ta de fêste klantekring. In spesjaliteit fan 'e slachterij is de ferkeap fan barbecuepakketten. De hjoeddeiske eigner, Emile Terpstra, stiet ek wol sels mei in barbecue op lokaasje as der eveneminten binne. Dêrnjonken fersoarget de slachterij ek catering foar buffetten.
Westerske wrâld
thumb|In ynterpretaasje fan wat healwei de 20e iuw de westerske wrâld wie. De Westerske wrâld of it Westen is in benamming dy't brûkt wurdt foar in groep lannen dy't heare ta de rykste en machtigste fan de wrâld. Dizze lannen hawwe in grutte kulturele ynfloed en oerwicht op de rest fan de wrâld.
Der is gjin persyze definysje fan hokfoar lannen by de Westerske wrâld hearre. Oarspronklik besloech de term allinnich West-Jeropa en de lannen dy't dêr kultureel mei ferbûn wienen, lykas de lannen yn Noard-Amearika, Súd-Amearika en Oseaanje. Sûnt de tiid dat yn Aazje ferskate lannen inselde ekonomysk nivo berikt hawwe as it westen, wurde faak ek de rike lannen yn it easten der ta rekkene.
Subkultuer
In subkultuer is in kultuer dy't him op spesifike punten ûnderskiedet fan de hearskjende kultuer. Subkulturen komme benammen foar by de jongelju (pubers). De oarsaak hjirfan is te finen yn de syktocht nei de eigen identiteit dy't mei dy leeftyd noch folop oan 'e gong is. Feitlik is sprake fan in subkultuer as der genôch wearden en noarmen binne dy't ôfwike fan wat oer it generaal as normaal beskôge wurdt.
Subkulturen hawwe eigen stilen, dy't utere wurde kinne mei oare klean en muzyk, mar ek troch taalbrûkme en politike foarkar. In subkultuer kin ek ûntstean troch groepen dy't har meiïnoar ferbûn fiele, bygelyks troch etnisiteit.
De kommersje leit him tsjintwurdich hieltyd mear ta op subkulturen, omdat jongelju troch bybaantjes en in protte bûsjild mear útjaan kinne as eartiids.
Starnumanbosken
thumb|De rabattestruktuer fan de Starnumanbosken (dammen tusken greppels) De Starnumanbosken is in natoergebiet yn Gaasterlân.
De bosken krigen har namme troch de famylje Star Numan. Dy famylje hie, krektas de oan har besibbe famylje Van Swinderen, grutte stikken bosk yn Gaasterlân foar de eksploitaasje fan ikehout en ikebast. De Starnumanbosken grinzje oan de Lycklamabosk en de Bremer Wyldernis, dy't troch de Van Swinderens eksploitearre waarden. De Starnumanbosken binne sûnt de jierren tachtich fan de 20e iuw yn behear by Steatsboskbehear, dy't it eastlike stik, tusken de Kippenburch en Rûgehuzen besiket om te foarmjen nei in oerbosk. Troch de ûnderlizzende balstienliemlaach yn de bosk, dy't gjin wetter trochlit, waarden der greppels groeven foar de ôfwettering. De frijkommen grûn waard brûkt om it beboske diel op te heegjen. Dat joech de Starnumanbosken in karakteristike rabattestruktuer. Oan de noardwestside wurde de Starnumanbosken begrinze troch De Luts en de N359. Oan de oare kant hjirfan leit de Harichsterbosk.
Bocht fan Molkwar
thumb|Fûgelhutte De Bocht fan Molkwar is in natoergebiet fan skrale greiden, reidfjilden en sânplaten tusken Molkwar en Skûlenboarch by Hylpen.
De trije eilantsjes yn de Bocht fan Molkwar binne yn 1994 en 1995 oanlein troch Rykswettersteat en LNV. Sa moasten briedplakken ûntstean foar fûgels dy't op de keale grûn briede as seefûgels, stirns en wilsters. Doe't de eilantsjes te bot begroeiden trochdat se net faak genôch ûnder wetter rûnen is de boppeste laach grûn weihelle troch It Fryske Gea en kamen de fûgels werom.
It reid yn de Bocht fan Molkwar wurdt snien, op in strook oan de Iselmar nei. It gerslân wurdt meand of beweide sadat der gjin strewellen groeien kinne.
Kika Mol
Kika Mol (De Haach, 28 jannewaris 1949) is in Nederlânsk aktrise, presintaasje - en kommunikaasjecoach. Sy is de dochter fan akteur/dûnser/kabaretier Albert Mol en Lucy Bor.
Dr. Denker
thumb|Foar’bylden’ Dr. Denker (Dr. Tinker) is de skûlnamme fan in anonime Nederlânske puzelmakker. Dr. Denker krige bekendheid troch de kryptyske rebussen dy’t út syn namme ferskynden. Syn byldpuzels ferskine op de dei foar de Krystdagen yn de blêden fan Mediahuis. Foar de winners binne jildprizen beskikber, mei in haadpriis fan hûnderten euro’s.
Kika Mol
Teäter
Se wie yn de jierren sechtich dûnseresse by efterelkoar Susanne y José, mei wa't hja yn Sweden optrede en by it Scapino Ballet. Yn 1968 wie se assistinte by de Kanadeeske try-outs fan de Amerikaanske onemanshows fan Toon Hermans. Se gie fierder mei har dûnsoplieding oan de balletakademy en folge yn 1975 lessen neffens de metoade fan de New Yorkske Actor's Studio by regisseur Warren Robertson yn in wurkgroep dy't se sels mei oprjochte hie. Yn 1983 folge Mol akteartreningen yn Amearika.
Dr. Denker
Eftergrûn
De namme Dr. Denker wurdt al brûkt sûnt 1931. Op 4 april fan dat jier ferskynde de earste krúswurd'puzzle' yn it Nieuwsblad van het Noorden. De oplossings koene fan dy tiid ôf opstjoerd wurde nei de redaksje op namme fan Dr. Denker. It earste kryptogram yn it Nieuwsblad van het Noorden ferskynde op âldjiersdei 1960 as 'listige kruiswoord'. Puzelders koene harren oplossingen wer rjochtsje oan ‘Dr. Denker’.
Kika Mol
Teäter
Sûnt 1989 wurket se as presintaasje- en kommunikaasjecoach mei as spesjaliteit persoanlike presintaasjecoaching.
Essen
Essen is in stêd yn de Dútske dielsteat Noardryn-Westfalen. Der wenje 579.759 minsken (2008).
Skiednis
Yn it hjoeddeiske stedsdiel Werden wurdt om 845 it Abdij Werden stifte. De stêd ûntstiet yn 845 mei it Stift Essen. Troch de yndustrialisearring yn Essen groeide it ynwennertal yn de 19e iuw en waard dêrtroch ien fan de grutste stêden fan Dútslân. Yn de Twadde Wrâldkriich wie Essen om syn wapenyndustry in belangryk doel fan de Alliearde bombardeminten.
Dr. Denker
Eftergrûn
It is foar bûtensteandersin mystearje wa’t efter de Krystpuzel fan Dr. Denker skûlgiet. Neffens eigen sizzen fan de kranteredaksje is Dr. Denker mysterieuzer as ûnder oare Sinteklaas, de krystman en de peaskehazze by elkoar. Fan him is bekend dat er op jierren is en op it Drintske plattelân wennet. Elk jier skillet Dr. Denker mei in fêst redaksjelid dy’t de identiteit fan Dr. Denker beweitst.
Kika Mol
Teäterrollen (karút)
As koreografe:
Schonenburghûs
It Schonenburghûs ek: Hûs Schonenberg of Het Hooge-huijs stie yn Kollum, gemeente Kollumerlân, skean foar de Meckemastrjitte oer. Der wie ek in Schonenburgstate dy't benoardeasten it doarp stie.
Sa mids 16e iuw waard it hûs bewenne troch Sebastiaan fan Schonenburg, fan 1536 - 1558 (substitút) grytman fan Kollumerlân. Nei alle gedachten waard it hûs troch him sette litten. Yn 1558 is der sprake fan “’t Huijs van Joncker Sebastiaen” dêr't dit hûs mei bedoeld wêze kin ofwol Schonenburgstate benoardeasten Kollum, dat grif ek fan dizze famylje west hawwe sil. Guon histoarisy tinke dat de famylje Schonenburg fan Dútske komôf is, mar mr. Andreae tinkt dat Sebastiaan “geboortig was uit het Sticht van Utrecht”. Hy wie yn 1525 drost yn Frjentsjer en letter “Capiteyn van Dockum”. Yn 1525 wurdt er al neamd as troud mei Ath fan Herema mei wa't er yn elts gefal twa bern hie: Marten en Lucia. Lucia boaske mei Joost fan Hardenbroek, dy't yn 1556 grytman waard fan “Colmerlandt en Colmerstadt” en syn skoanheit oanstelde as syn substitút. It kin best wêze dat Lucia en Joost by har âlden wennen op Schonenburg òf op Schonenburgstate. Hardenbroek bleau nei de dea fan syn twadde frou yn 1552 yn Kollum wenjen, nei alle gedachten by syn skoanâlden. Hy stoar yn 1557. “Joncker Sebastiaen” libbe noch yn 1558, syn frou Ath ferstoar yn 1572.
Soan Marten fan Schonenburg en syn frou Eelck fan Heemstra bewennen dêrnei it hûs. Hy komt alteast yn 1579 foar as ynwenner fan Kollum. Trije jier letter waard hy grytman fan Dantumadiel. Marten en Eelck hienen twa dochters, Atke en Lucia. Atke troude mei Carel fan Esserden út Gelderlân en Lucia mei Aemilius Uten Engh dy't yn Utert wenne. Se ferkochten it “Schonenburgh-huijs staende binnen Collum” oan de abbekaat Lieuwe fan Juckema. Dy ferhierde in part fan it hûs oan de gritenij om der “de rechtcamer te holden”. Dat duorre oant 1610 doe't it gemeentehûs oankocht waard dat yn 1883 noch dy funksje hie. Frouck fan Juckema, de dochter fan Lieuwe, wie troud mei Pieter fan Walta. Se ferkochten it hûs yn 1620 yn twa gedieltes. Letter komt it foar as besteande út “twee aparte woningen sampt hovinge”.
Dr. Denker
Krystpuzels
Yn 1980 ferskynde de earste spesjale Krystpuzel fan Dr. Denker yn it Nieuwsblad van het Noorden. De Krystpuzel bestiet út fjirtich lytse rebuskes of ‘byldkrypto’s’ mei in eigen oplossing. It oantal letters fan elk oplossingswurd stiet oanjûn. Fan grut belang is de stân of posysje fan de tekene letters en wurden, mar wichtich is bytiden ek de foarm en de ôfwikende eftergrûnkleur. In plaatsje dêr’t in kist op te sjen is, kin samar k=t betsjutte. Mar de letterkombinaasje ‘DMV’ kin ferdútst wurde as ‘M yn DV’ mar likegoed as ‘min DV’.
Oant 1994 waarden swart-wyt plaatsjes ôfbylde dy’t mei de hân tekene wiene.
De oplossings slute oan by in jierliks puzeltema. Sa wie yn 1999 it tema ‘Moade’', yn 2011 ‘Ut de keunst’, yn 2019 ‘Plak’ en yn 2021 'Kriminaliteit'. Yn de yntroduksjetekst wurde ferskate oanwizings oer it tema jûn. Fêst grapke yn elke krystpuzel is in opjefte mei in skraach klaaide dame dy’t stiet foar ‘snol, slet, hoer of del’.
Ann Flower
Flower stoar yn de âldens fan 110 jier en 32 dagen. Har opfolger wie Johanna van Dommelen-Hamer.
Dr. Denker
Krystpuzels
In fêst Dr. Denker testpanel, besteande út redaksjeleden fan de krante, bûcht him foar it ferskinen fan de byldpuzels oer de swierrigensgraad fan de puzels. De puzels fan Dr. Denker moatte útdaagjend wêze foar elkenien, de ‘tink-bylden’ fariearje fan ienfâldich oant ‘tige dreech’.
Utwreidings
Nei de fúzje mei de Drentse Courant en it Groninger Dagblad ferskynde de krystpuzel yn it Dagblad van het Noorden. Sûnt 2013 ferskine de Krystpuzels ek yn de Ljouwerter Krante. Neidat de NDC oernomd wie ferskynde de Krystpuzel yn 2021 ek yn de regionale blêden fan Mediahuis.
Alle ‘breinbrekkers’ fan de foarôfgeande 40 jier ferskynden yn 2021 yn boekfoarm.
Yn de wiken foarôfgeand oan it ferskinen fan de Krystpuzel ferskine sûnt 2018 yn it foar in tal opwaarmpuzels en nei de krystdagen noch in ôfkickpuzel. Op Facebook en Instagram ferskine yn desimber inkele kearen wyks beweegjende puzeltsjes, de Dr. Denker Doordraaiertjes.
Yn jannewaris wurdt yn de kranten útlis jûn by de oplossings.
Dick Kooy
Dick Kooy (Baarn, 3 desimber, 1987) is in Nederlânske follybalspiler út Baarn.
Dick Kooy makke syn debút foar in klup by follybalklup Omniworld, ek spile er foar de klup Nesselande út Rotterdam, mei dy klup waard er yn 2009 kampioen fan Nederlân. Dêrnei makke er de oerstap nei Itaalje, hy spilet dêr oant 2012 by Trenkwalder Modena. Hjoed de dei spilet er by Cucine Lube Banca Marche Macerata. Yn 2009 makke Kooy ek syn debút foar de Nederlânske ploech, yn totaal hat Dick Kooy op 1 oktober 2010 39 ynterlannen spile foar de Nederlânske ploech. It is him mei de ploech net slagge om harren te kwalifisearjen foar it Wrâldkampioenskip fan 2010 en it Europeesk kampioenskip fan 2011. Mei de nije bûnstrener Edwin Benne is it earste grutte toernoai de European League yn 2011.
Skearnegoutum
Skearnegoutum is in doarp benoarden Snits oan De Swette (Snitser Trekfeart) yn de gemeente Súdwest-Fryslân. It is ien fan de doarpen fan de Snitser Fiifgea. Op it doarpsgebiet lizze ek de buorskippen Nijekleaster, Loaiïngea en foar in part De Pôle.
Skiednis
Tusken 1233 oant de reformaasje stie eartiids krekt bûten de Middelseedyk by it tsjintwurdige krúspunt oan de Ljouwerterdyk mei de Spearsterdyk it Aula Dei ('Hûs fan God'), ek bekend as it Nijekleaster. It nonnekleaster hie grutte ynfloed op de ûntwikkeling fan de krite. Yn 1572 ferrinnewearren geuzen it kleaster. Ta neitins oan it kleaster stiet sûnt 1996 oan de Lege Dyk in lyts monumint fan seis nonnen op in sokkel. thumb|left|Eardere grifformearde tsjerke De âlde tsjerke fan Skearnegoutum wie wijd oan Sint-Marten. De midsiuwske tsjerke waard yn 1861 ôfbrutsen en ferfongen troch it hjoeddeiske gebou. Yn de 19e iuw krige Skearnegoutum der noch in tsjerke by, de grifformearde tsjerke. Mei de foarming fan ien protestantske federaasje yn de jierren 1990 waard de grifformearde tsjerke ferkocht en it gebou is no in wente.
Skearnegoutum hie fan 6 juny 1883 oant 15 maaie 1938 in stasjon oan it spoar Ljouwert - Starum. De stasjonskoade fan Stasjon Skearnegoutum wie Sgm. Op 1 juny 1940 waard it stasjon weriepene, mar op 24 novimber fan dat jier waard it wer sletten.
Yn 1897 waard it Koöperative Suvelfabryk Skearnegoutum oprjochte. It fabryk waard yn 1972 sletten.
Oant 2011 lei Skearnegoutum yn de eardere gemeente Wymbritseradiel.
Doarpswapen
De fiif punten fan de stjer yn 'e emblemen fan it doarp ferwizet nei de fiif doarpen yn it noarderkertier fan de eardere gemeente Wymbritseradiel, dêr't Skearnegoutum it haadplak fan wie. De kleuren binne ek ûntliend oan it wapen fan Wymbritseradiel. De dwersbalke is De Swette, it wetter dat troch it doarp rint. De earn komt fan it wapen fan Karel V, dat yn de doarpstsjerke ôfbylde is.
Mienskip
Yn it yn Multyfunksjonele Akkomodaasje It Swettehûs is it doarpshûs ûnderbrocht. Ek de KBS Op 'e Hichte krige dêr syn ûnderdak. De Doarpsomropper is de namme fan de doarpskrante. De ynwenners hawwe as skelnamme 'Sûkerfretters'.
Tsjerke
De PKN-gemeente Skearnegoutum-Loaiïngea hat alle sneinen tsjinst yn de Martenstsjerke.
Skoalle
thumb|260px|Ryksmonumint Zwettewei 68
Strjitten
Alle strjitten yn Skearnegoutum.
Publikaasjes
🇦🇹, Scharnegoutum in oorlogstijd - 'Das Terroristendorf'
Alde Ouwer
Alde Ouwer is in doarp yn de gemeente De Fryske Marren. Alde Ouwer leit yn de Trijegeaster Feanpolder oan de noardkant fan de Tsjûkemar en eastlik fan de Skarster Rien.
It doarp hat ynwenners.
Geografy
Aldeouwer foarmet mei Ousterhaule en Ousternijegea, de Ouster Trijegea, sis mar in trijeling-doarp. Ousterhaule is it grutste fan it trijetal, mei likernôch 300 ynwenners. Ousternijegea hat minder as 100 ynwenners. Oan de Tsjûkemar is in surfstrân.
Nij myn lûd, âld myn bea, Frede oer it Ouster gea
Skiednis
Alde Ouwer is it âldste doarp fan de Ouster Trijegea. De namme jout oan dat Ousternijegea en de Haule ("de hichte") letter bewenne rekke binne. It wurd “Alde” en “Ouwer” ferwiist nei “âlde igge”. It streekdoarp is fan midsiuwske oarsprong. Op de gritenijkaart yn de atlas fan Schotanus (1718) leit Alde Ouwer tusken de greide- en healannen benoardwesten de Atsepoel. It doarp hie eartiids 26 stimmen. It doarp oan de kant fan de Tsjûkemar hat yn de rin fan tiid in protte lân ferlern oan it wetter.
De Trijegeaster polder (1000 pûnsmiet) is yn 1740 troch jonkhear Johan Vegelin fan Claerbergen oanlein. Der wienen doe 16 pleatsen. Der is nei dy tiid ek in soad grûn ferfeante. Yn de santiger jierren wie Trijegea yn ’t nijs troch in marreplan dat úteinlik net troch gie.
Slidehockey
Skiednis
Slidehockey is yn 1960 yn Sweden ûntstien trochdat twa iishockeyers dy't, ek al wienen se lichamelik beheind, doch iishockey spyljen bliuwe woenen. Al wie der it begjin net in soad belangstelling foar, waard der al yn 1969 in ynternasjonale kompetysje opstarten. Earst yn 1994 mei de Paralympics fan Lillehammer waard Slidehockey in paralympyske wintersport. Sweden waard doe de earste winner. Sy fersloegen Noarwegen yn de finale mei 1-0.
Regels
Oarsponklik waarden de iishockeyregels brûkt, en yn de rin fan de tiid binne dy oanpast oan de sporters en de sliden.
Teams
In slidehockey-team bestiet út maksimaal tolve spilers en twa doelferdigeners. Seis spilers, dy't yn de hiele wedstriid wiksele wurde meie, befine harren op it iis. Sawol ûnder de wedstriid as by ûnderbrekkings meie der spilers wiksele wurde.
Arbitraazje
By de hegere en de ynternasjonale nivo’s bestiet de arbitraazje by eltse wedstriid út ien skiedsrjochter en twa grinsrjochters, by dat trijemanssysteem binne ferantwurdlikheden dúdlik ferdield tusken de skiedsrjochter en de twa grinsrjochters.
By de junioaren en de legere nivo’s stiet eltse wedstriid ûnder lieding fan twa skiedsrjochters. Yn dat twamanssysteem ha beide skiedsrjochters deselde ferantwurdlikheid ûnder de wedstriid.
Utrissing
De útrissing fan de sporters bestiet út in prikslide, stokken en beskermjende klean.
De slide
thumb|right|Hockeyslide De prikslide dy’t brûkt wurdt by slidehockey is hiel oars as in gewoane prikslide. By in hockeyslide steane de reden tige ticht op inoar, soms mar mei in tuskenromte fan 2,5 sm. Ek sitte der ûnder de slide iishockey-izers en gjin izers fan noren, lykas by in gewoane prikslide. Fierder is in hockey-slide rûn fan foarm en yn stee fan in sit, sit der in harnas op. Dat alles soarget derfoar dat de slide tsjin in bêste klap kin en de sporter gjin slimme ferwûnings oprint.
De stokken
thumb||De stokken De stokken fan in slidehockeyer wurde fan karbon makke en binne koart fan stik. De stok hat oan de iene kant in izeren hoekje om mei bewegen foarút te kommen. Dy hoekjes meie net fierder as ien sintimeter útstekke om foar te kommen dat der in oare sporter mei ferwûne rekket of dat it iis skansearre wurdt. De oare kant fan de stok hat de foarm fan in hockeystik, om de pik mei fuort slaan te kinnen.
Bekermjende klean
De klean fan in slidehockeyer besteane út:
Agnes Sambrink
Agnes Sambrink (Ljouwert, 16 jannewaris 1968) is in sjongster. Sy song as fyftjinjierrige koarte tiid yn Early Bird en letter by Big Shot. Yn 2001 ferskynde har earste cd.
Agnes is in dochter fan sjongster Anneke Douma en akkordeonist Pier Sambrink. Mei har mem song se krystferskes yn it Frysk. Mei Tjeerd Henstra song se Myn Skeetsje op de meldij fan Something Stupid. De tekst waard skreaun troch Piter Wilkens. Yn 2002 helle hja mei Fielt sa goed it alfte plak yn de Top 40 Fryslân.
Eddy Dykstra
Eddy Dykstra, skûlnamme foar Ids Dijkstra, (De Jouwer, 31 desimber 1948) is in Fryske Kanadees dy't yn it Ingelsk en yn it Frysk sjongt. Berne op 'e Jouwer as Ids Dijkstra, op 31 desimber yn 'e Midstrjitte. Soan fan Sjoerd Dijkstra en Elizabeth Idsinga. Yn maart 1949 mei de "Marine Shark" emigrearre nei Kanada. Ids wurdt Eddy. Yn oktober 1958 werom nei Fryslân mei mem, Thelma, Lowell en Harvey. Neidat Eddy syn heit yn it jier derfoar ferûngelokke wie it better dat de famylje werom gie nei Hollân, sa as dat doetiids hjitte.
Eddy song in protte en spile al op syn earste bakkeliten blokfluit. Krige blokfluitles yn Ousterhaule, as ienige jonge tusken fjouwer famkes. Yn 1963 wurdt der tamboer by it korps CSC op 'e Jouwer. Letter ek paukenist en in lyts skofke tamboer-maitre. Yn 1964 begjinne de earste oefeningen op de gitaar, dy't Eddy liene mocht fan in famke út Langwar. Dan wurdt it trio The Cads oprjochte (leadgitaar: Cees Slump, drums: jongere broer Lowell Dykstra, slachgitaar en sang: Eddy Dykstra). Yn Sint Jânsgea winne se in 3e priis op in talintejacht. It earste optreden mei de skoalband as sjonger mei it in hit fan doe: Lucky Lips. Yn 1965 folge it oprjochtsjen fan de skoalband The Movers (sang en gitaar: Eddy Dykstra, drums: Lowell Dykstra, gitaar: Minnesma, gitaar: Connie Boiten).
Earste útfiering fan klassike muzyk is yn 1966: Eddy sjongt mei syn mem op in âlderjûn lieten fan û.o. Buxtehude. Begelieding op 'e piano troch ien fan de leraren: Gerrit Bootsma. Dan folget it oprjochtsjen fan de beatgroep Spot'66. (sang en slachgitaar: Eddy Dykstra, leadgitaar: Cees Slump (letter ferfongen troch Lolke Eijzinga), basgitaar: Henk Ploegstra, drums en sang: Lowell Dykstra. In "bekend "eigen liet wie "Operation 45"
Liet
Mei it ynstjoeren fan it eigen piano-nûmer: Myn nûmer ien, komt Eddy yn de finale fan Liet '92. Hy docht mei ûnder de namme ED dee. It sjuery-rapport is tige geunstich en fynt it nûmer in echt Songfestival liet. Hjirmei hat Eddy syn earste stappen setten op it mêd fan de Frysk-talige muzyk Dykstra begeliedt himsels op gitaar en piano. Hy sjongt krêftige songs ûnder oaren oer syn emigraasjeproses. Op syn lêste cd liet er him ûnder oare begeliede troch Jan Ottevanger (bas) en Koos van de Velde (drums).
Wibe Jarichs Jelkema
Wibe Jarichs Jelkema (Akkrum?, ± 1450 - Grou, ein 1497) wie in Skieringer haadling dy't wenne op de stins Meskenwier by Akkrum. Soan fan Jarich Jelkema, en Sjouk Wierda. Hie ek in stins yn Wâldsein en Himmelum.
Hy bedrige Eastergoa en Ljouwert ( 1481 ). De dappere en wrede haadling die as Skieringer mei oan de woelingen fan syn tiid. Wurdt foar it earst neamd yn 1481, at hy Eastergoa plondert en Ljouwert slim bedrige. Syn stins yn Akkrum waard nei sân dagen belis op 29 oktober 1481 troch de Ljouwerters ferovere en ferwoaste. Syn oanfal op Ljouwert mislearre.
By de soen fan de Skieringers mei de stêd bleau hy útsluten. Hy oermastere yn 1482 de fetkeaperske Heslingastins yn Poppenwier en ferbûn him mei de hoekske ballingen út Hollân, dy't foar aartshartoch Maksimiliaan nei Fryslân útwykt wiene. Mei harren ferovere hy yn 1482 Hoarn, mar waard dêrnei al gau belegere troch de steedhâlder Lalaing en de hear fan Egmond, dy't de stêd weroveren en him op it slot Egmond finzen setten. Foar tûzen goudgûnen frijlitten, naam hy as berucht Skieringer fierder diel oan de woaste Fryske twisten en foel ein 1497, as haad fan de Skieringers yn Idaarderadiel, yn Grou op it tsjerkhôf tsjin de Ljouwerters.
Lycklamabosk
thumb|260px|De bûkesingel, in bûkeleane yn de Lycklamabosk thumb|Paden troch de Lycklamabosk oer "rabatten" (damen tusken greppels) De Lycklamabosk is in natoergebiet yn Gaasterlân dat beheard wurdt troch Natuermonuminten. De Lycklamabos leit beëasten de Sminkefeart en grinzet oan it terrein fan de Golfclub Gaasterlân. Ten noardeasten fan de bosk lizze de Starnumanbosken en de Bremer Wyldernis.
It gloaiende lânskip fan Gaasterlân is foarme yn de foarlêste iistiid. It iis liet in dikke balstienlaach efter dy't min wetter trochlit. Gebieten as de Lycklamabosk binne dan ek tige wiet. Der waarden greppels groeven foar de ôfwettering. De frijkomde grûn waard brûkt om it beboske diel op te heegjen. Dit joech de Lycklamabosk in eigen rabattenstruktuer. De bosk is fan oarsprong in kaphoutplantaazje dêr't iken en bjirken rûge binne. Nei 1800 binne ek nuddelbeammen oanplante en ûntstie der in feriearde bebosking troch de oanlis fan lange bûkeleanen, lykas de bûkesingel. Dizze leanen wienen ûnderdiel fan in bûtenferbliuw.. Mei de omlizzende bosken en de gloaiende greiden en ikkers lûkt it lânskip in soad wannelers en fytsers. Ek de das hat hoalen yn dit gebiet.